CELEX: 32017R0200
Language: hr
Date: 2017-02-01 00:00:00
Title: Provedbena uredba Komisije (EU) 2017/200 оd 1. veljače 2017. o razvrstavanju određene robe u kombiniranu nomenklaturu

7.2.2017   
            
            
               HR
            
            
               Službeni list Europske unije
            
            
               L 32/15
            
         PROVEDBENA UREDBA KOMISIJE (EU) 2017/200
   оd 1. veljače 2017.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
            
         
               (4)
            
            
               Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za carinski zakonik,
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. veljače 2017.
      
         
            Za Komisiju,
         
         
            u ime predsjednika,
         
         Stephen QUEST
         
            Glavni direktor
         
         
            Glavna uprava za oporezivanje i carinsku uniju
         
      
   
   
      (1)  SL L 269, 10.10.2013., str. 1.
   
   
      (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).
   
      PRILOG
      
                  Opis robe
               
               
                  Razvrstavanje
                  (Oznaka KN)
               
               
                  Obrazloženje
               
            
                  (1)
               
               
                  (2)
               
               
                  (3)
               
            
                  Električni aparat koji koristi tehnologiju digitalne radiodifuzije zvuka (DAB) i frekvencijsku modulaciju (FM) za prijam radiodifuzije. Njegove ukupne dimenzije približno su 115 × 180 × 120 mm i sposoban je raditi bez vanjskog izvora energije.
                  Aparat je opremljen ugrađenim zvučnikom, tehnologijom Bluetooth/Advanced Audio Distribution Profile (A2DP) (koja omogućuje stvaranje zvuka bežičnim prijenosom iz uređaja za reprodukciju zvuka (npr. MP3 čitača) koji su također opremljeni tehnologijom Bluetooth/A2DP), utičnicom za slušalice i utičnicom za vanjski pretvarač električne energije.
               
               
                  8527 19 00 
               
               
                  Razvrstavanje se utvrđuje u skladu s općim pravilima 1. i 6. za tumačenje kombinirane nomenklature, napomenom 3. uz odsjek XVI. i nazivima oznaka KN 8527  i 8527 19 00 .
                  Osim funkcije prijama radiodifuzije aparat prima, pretvara i prenosi podatke (preko profila A2DP), što je funkcija obuhvaćena tarifnim brojem 8517  (vidjeti Provedbenu uredbu Komisije (EU) 2016/2224 (1)). Stoga se ne može smatrati da je aparat kombiniran s aparatom za reprodukciju zvuka (funkcija iz tarifnog broja 8519 ).
                  Aparat se stoga razvrstava u oznaku KN 8527 19 00  kao prijamnik radiodifuzije koji nije kombiniran s aparatom za reprodukciju zvuka.
               
            
         (1)  Provedbena uredba Komisije (EU) 2016/2224 оd 5. prosinca 2016. o razvrstavanju određene robe u kombiniranu nomenklaturu (SL L 336, 10.12.2016., str. 22.).